Súradnice: Hviezdna mapa 15h 10m 56s; 05° 44′ 41″

**IC 1101** je supergigantická eliptická galaxia v strede kopy galaxií Abell 2029 a je jednou z najväčších známych galaxií. Jej halo siaha asi 600 kiloparsekov (2 milióny svetelných rokov) od jeho jadra a má hmotnosť asi 100 biliónov hviezd. Galaxia sa nachádza od Zeme 320 megaparsekov (1,04 miliardy svetelných rokov).

Galaxiu objavil 19. júna 1790 britský astronóm Frederick William Herschel. V roku 1895 ju katalogizoval John Louis Emil Dreyer ako 1011. objekt v katalógu. Pri svojom objavení bola neurčito identifikovaná ako „hmlistý prvok". Po zistení Edwina Hubblea z roku 1932, že niektoré z „hmlistých prvkov" sú v skutočnosti nezávislé galaxie, sa vykonala následná analýza objektov na oblohe, a zistilo sa, že IC 1101 je jednou z galaxií.

Opis
----

Galaxia je klasifikovaná ako supergiantná eliptická (E) až šošovková  (S0) a je najjasnejšou galaxiou v kope galaxií A2029 (teda jej ďalšie označenie A2029-BCG; BCG je skratka pre *brightest cluster galaxy*, najjasnejšiu galaxiu kopy). O morfologickom type galaxie sa diskutuje, pretože môže mať tvar plochého disku, ale viditeľného iba zo Zeme v jeho najširších rozmeroch. Väčšina šošovkových galaxií má však veľkosť v rozmedzí od 15 do 37 kpc (50 až 120 tisíc ly).

IC 1101 patrí medzi najväčšie známe galaxie, ale v astronomickej literatúre sa diskutuje o tom, ako definovať veľkosť takejto galaxie. Fotografické platne modrého svetla z galaxie (vzorkové hviezdy okrem difúzneho hala) poskytujú efektívny rádius (polomer, v ktorom je emitovaná polovica svetla) 65 ± 12 kpc (212 ± 39 tisíc ly). Galaxia má veľmi veľké halo s „difúznym svetlom" s oveľa menšou intenzitou a siaha až do polomeru 600 kpc (2 milióny ly). Autori štúdie, ktorá identifikuje halo, dospeli k záveru, že IC 1101 je „pravdepodobne jednou z najväčších a najviac žiarivých galaxií vo vesmíre".

Podobne ako väčšina veľkých galaxií, aj IC 1101 je tvorená množstvom hviezd bohatých na kovy, z ktorých niektoré sú o sedem miliárd rokov staršie ako Slnko, takže svietia zlatožltou farbou. V strede má jasný rádiový zdroj, ktorým je pravdepodobne supermasívna čierna diera v rozsahu hmotností 40 – 100 miliárd M☉, je jednou z najväčších známych čiernych dier vo vesmíre.

Referencie
----------

1. ↑   The photometric properties of brightest cluster galaxies. I - Absolute magnitudes in 116 nearby Abell clusters. *The Astrophysical Journal*, október 1980, s. 486-492. DOI: 10.1086/158363.
2. 1 2 3 4 5 6 7 8
3. 1 2   *IC 1101* [online]. simbad.u-strasbg.fr, [cit. 2019-10-18]. Dostupné online. (po anglicky)
4. 1 2   Kinematics of 13 brightest cluster galaxies. *The Astrophysical Journal*, január 1995, s. 539 – 562. DOI: 10.1086/175100.
5. ↑   *Chandra* Observations of A2029: The Dark Matter Profile Down to below 0.01*r*vir in an Unusually Relaxed Cluster. *The Astrophysical Journal*, March 2003, s. 135–142. DOI: 10.1086/367556.
6. ↑   The central galaxy in Abell 2029 - an old supergiant. *Science*, október 1990, s. 539 – 540. DOI: 10.1126/science.250.4980.539. PMID 17751483.
7. ↑  SELIGMAN, Courtney. *NGC Objects: NGC 50 - 99* [online]. [Cit. 2015-04-14]. Dostupné online.
8. 1 2   Diffuse light in dense clusters of galaxies. I. *R*-band observations of Abell 2029. *The Astrophysical Journal*, March 1991, s. 46–53. Dostupné online. DOI: 10.1086/169737.
9. ↑   A remarkably large depleted core in the Abell 2029 BCG IC 1101. *Monthly Notices of the Royal Astronomical Society*, October 2017, s. 2321–2333. DOI: 10.1093/mnras/stx1635.
10. ↑   Unveiling Gargantua: A new search strategy for the most massive central cluster black holes. *Astronomy and Astrophysics*, January 2016. DOI: 10.1051/0004-6361/201526873.

Iné projekty
------------

Commons
* Spolupracuj na Commons Commons ponúka multimediálne súbory na tému **IC 1101**

Zdroj
-----

*Tento článok je čiastočný alebo úplný preklad článku IC 1101 na anglickej Wikipédii.*